EPIMETRVM I. 
XLVII 
Aristobuli parum aut nihil adiuuat viri docti ar¬ 
gumentationem , si sequamur opinionem omnium 
maxime probabilem, Philippum aut eius filium 
Alexandrum Aristoteli, dum in Macedonia mora¬ 
batur atque Alexandri institutioni vacabat, copias 
tam largiter ad studia historiae physicae prose¬ 
quenda suppeditasse. Diuersa est quaestio de 
-tempore, quo Aristoteles copias et notitias colle¬ 
ctas ordinauerit et perscriptas publicauerit: quam 
ad liquidum posse· nunc perduci, equidem dubito. 
Indicium tamen illud, quod supra posui, sane 
lene, temporis, quo conscripta fuit historia ani¬ 
malium , narrationi isti de copiis Aristoteli vel a 
Philippo vel ab Alexandro subministratis non ad¬ 
modum firaere videtur. 
Ceterum nimis anguste studium et operam hi¬ 
storiae animalium ah Aristotele impensam aesti¬ 
mant, qui libros hodieque superstites tantum Phi¬ 
losopho imputant, ceterorum nulla habita ratione, 
quibus temporum iniuria nos defraudauit. Equi¬ 
dem omnium maxime Ζωικά desidero, quae ac¬ 
curatiores animalium descriptiones tradidisse vi¬ 
dentur , et Ανατομικά , quae partium interiorum 
notitias inuicem comparatas et picturis linearibus 
illustratas continebant, quo lectores saepissime 
in historia et in libris de partibus et de genera¬ 
tione animalium ablegat. Numerum librorum 
vix accurate hodie definire licebit in tanta librario- 
rum socordia et facilitate errandi, notis numero- 
rum per literas singulares scriptis. Antigonus 
